b"\n_START_ARTICLE_\nForcalquier\n_START_SECTION_\nGeografija\n_START_PARAGRAPH_\nForcalquier se nahaja med Lursko goro in masivom Luberon, pribli\xc5\xbeno 50 km jugozahodno od sredi\xc5\xa1\xc4\x8da departmaja Digne-les-Bains.\n_START_SECTION_\nAdministracija\n_START_PARAGRAPH_\nForcalquier je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Dauphin, Limans, Mane, Niozelles, Pierrerue, Saint-Maime, Saint-Michel-l'Observatoire, Sigonce in Villeneuve z 12.007 prebivalci._NEWLINE_Naselje je prav tako sede\xc5\xbe okro\xc5\xbeja, v katerega so poleg njegovega vklju\xc4\x8deni \xc5\xa1e kantoni Banon, Manosque-Jugovzhod/Jugozahod/Sever, La Motte-du-Caire, Noyers-sur-Jabron, Peyruis, Reillanne, Saint-\xc3\x89tienne-les-Orgues, Sisteron, Turriers in Volonne s 75.739 prebivalci.\n_START_SECTION_\nZgodovina\n_START_PARAGRAPH_\nLatinsko ime Furnus calcarius izhaja od apnenih pe\xc4\x8di, uporabljenih v rimskem \xc4\x8dasu. Konec 11. stoletja so provan\xc5\xa1ki grofje kraj povzdignili na raven grofije, ki je skozi 12. stoletje ostala neodvisna dr\xc5\xbeava. V tem \xc4\x8dasu je bil Forcalquier glavno mesto Visoke Provanse, h kateri so spadali \xc5\xa1e kraji Manosque, Sisteron, Gap in Embrun. Forcalquier je tedaj koval svoj lastni denar, njegova cerkev je bila povzdignjena v status konkatedrale. Lokalni grofje so po mo\xc4\x8di lahko kljubovali provan\xc5\xa1kim grofom in bili z njimi v rivalstvu vse do leta 1195 in poroke grofice Gersende de Sabran z grofom Provanse Alfonzom II. Njun sin Ramon B\xc3\xa9renger IV. je nasledil obe grofiji."